b'\n_START_ARTICLE_\nKondo-Kavese Tsuneko\n_START_SECTION_\n\xc5\xbdivljenje in delo\n_START_PARAGRAPH_\nKondo-Kavese Tsuneko se je rodila v ribi\xc5\xa1kem mestu Gifu na Japonskem, dvornemu arhitektu grofu Kondo-Kavese Kagijiru. Po rusko-japonski vojni se je z dru\xc5\xbeino preselila v Peking, kjer je \xc5\xa1tudirala medicino, vendar \xc5\xa1tudija ni dokon\xc4\x8dala. V Mednarodnem klubu je spoznala pomorskega \xc4\x8dastnika Ivana Sku\xc5\xa1ka (* 1877 Metlika, \xe2\x80\xa0 1947, Ljubljana), ki je tja prispel z avstrijsko kri\xc5\xbearko SMS Kaiserin Elisabeth , \xc5\xa1e pred za\xc4\x8detkom prve svetovne vojne. V Pekingu se je z njim civilno poro\xc4\x8dila ter so leta 1920, skupaj s sinom Matisom in h\xc4\x8derko Eriko iz njenega prvega zakona, odpotovali proti Ljubljani._NEWLINE_V novi domovini se je kmalu tudi nau\xc4\x8dila slovensko in sprejela na\xc5\xa1o kulturo. Ko so Tsuneko in njena otroka prestopili iz budisti\xc4\x8dne v kr\xc5\xa1\xc4\x8dansko vero, je zakonca, na velikono\xc4\x8dni ponedeljek 1927, \xc5\xa1e cerkveno poro\xc4\x8dil knezo\xc5\xa1kof Anton Bonaventura Jegli\xc4\x8d ._NEWLINE_Od leta 1930 naprej je Tsuneko, ki je s poroko prevzela ime Marija Sku\xc5\xa1ek, imela po Sloveniji vrsto sprva nem\xc5\xa1kih, nato pa slovenskih predavanj o Japonski in tamkaj\xc5\xa1njih \xc5\xbeenah, ki so bila objavljena v razli\xc4\x8dnih \xc4\x8dasopisih, prav tako pa je o Japonski predavala tudi v sklopu oddaj na novoustanovljenem Radiu Ljubljana. Po letu 1945 je kot aktivna odbornica Rde\xc4\x8dega kri\xc5\xbea prejela pohvalno diplomo. _NEWLINE_Zakonca Sku\xc5\xa1ek sta ob prihodu v Slovenijo s seboj pripeljala zbirko okoli 500 dragocenih kitajskih in japonskih umetnin_NEWLINE_(japonske umetnine so bile poro\xc4\x8dno darilo njenega o\xc4\x8deta, zbirka kitajskih starin ter umetnin iz obdobja zadnjih dveh cesarskih dinastij pa izvira iz nakupov Ivana Sku\xc5\xa1ka na Kitajskem). Leta  1963 jih je Marija podarila etnografskemu muzeju. Zbirka se sedaj nahaja v Ljubljani. _NEWLINE_Marija Sku\xc5\xa1ek je umrla 26. januarja 1963.  Pokopana je na ljubljanskem pokopali\xc5\xa1\xc4\x8du \xc5\xbdale.'